Hadleigh

Hadleigh er en historisk markedsby og verdslig sogn i South Suffolk, East Anglia, beliggende langs elven Brett mellom de større byene Sudbury og Ipswich. Hovedkvarterene til distriktsrådet i Babergh ligger i byen. Ved folketellingen i 2011 hadde byen en befolkning på 8 253 innbyggere.«Census 2011: Parish Headcounts: Hadleigh» . Neighbourhood Statistics. Office for National Statistics.

 Historie 
Guthrum, dansk konge i Danelagen som døde i 890, ble gravlagt i kirken St. Mary's church.Dumville, D.; Lapidge, M., red. (1984): Annals of St. Neots, Cambridge

Hadleigh fikk charter for å ha marked i 1252. I 1438 gikk administrasjonen fra adelen og til et tillitsmannsstyre. Markedet ble til sist solgt til Baberghs distriktsråd på slutten av 1900-tallet.«Welcome to the Hadleigh Town Council» , Hadleigh.onesuffolk.net. 22. september 2013

Hadleigh var en av byene i East Anglia som fikk sin framgang og vekst fra produksjon av ull og tekstiler. Den har en laugshall fra 1400-tallet i bindingsverk og mange fine eksempler på verneverdige bygninger i tømmer og murstein, en del med meget detaljerte gipsverk, eller stukkarbeid, fra 1600-tallet. De fleste av de historiske bygningene er i hovedgaten (High Street), Angel Street, Benton Street og i de umiddelbare omgivelsene. Byen har totalt sett hele 246 verneverdige bygninger.«Listed Buildings in Hadleigh, Suffolk, England», British Listed Buildings Det georgiansk East House i George Street har blitt vernet som bygning av grad II siden 26. april 1950.«East House, Hadleigh», British Listed Buildings I mars 2013 planla distriktsrådet å sanere stedet og bygge hus på landet, men måtte trekke planene grunnet heftige lokale protester.«Proposals for East House scrapped», Johnston Publishing Ltd. 19. mars 2013.

Byen var også, i likhet med den nærliggende byen East Bergholt, kjent for radikal protestantisme på 1500-tallet. Den mest kjente predikanten fra Hadleigh, Rowland Taylor, led martyrdøden under den katolske dronning Maria den blodige.

 Referanser 

Eksterne lenker

Hadleigh Town Council, byrådet
Hadleigh Chamber of Commerce , handelskammeret
Babergh District Council, distriktsrådet

Kategori:Byer i Suffolk